					ZÁPIS č. 7
                                           Z RIADNEHO ZASADNUTIA SPRÁVNEJ RADY TASR 
                                                    21. júla 2026 so začiatkom o 15.00 h

Prítomní členovia Správnej rady: Samuel Bachár, Jozef Bednár, Erik Mader, Michal Pidanič, Alexander Riabov
Ospravedlnení:   - 
Hostia: Vladimír Puchala, generálny riaditeľ TASR
Miesto konania: TASR, Dúbravská cesta 14, Bratislava
--------------------------------------------------------------------------------------------------------------------------------------
Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.
UZNESENIE č. 01/21/07/2026:
Členovia rady schválili tento program zasadnutia:
1. Koncepcia rozširovania fotografií TASR pre odberateľov
2. Pravidlá využívania fotografií vytvorených v pracovnom pomere a fotografií s marginálnou spravodajskou hodnotou. Výkon vedľajšej činnosti fotoreportéra 
3. Registratúrny poriadok TASR
4. Rôzne 
ZA:    5                                    PROTI: 0                                    ZDRŽAL SA: 0
S. Bachár
J. Bednár
E. Mader
M. Pidanič
A. Riabov
Uznesenie bolo prijaté.
_______________________________________________________________________________
1. Koncepcia rozširovania fotografií TASR pre odberateľov
Ako uviedol V. Puchala, systematické dopĺňanie databázy obrazovej redakcie a tvorba archívu je  jednou z priorít verejnoprávnej agentúry. Tá ponúka odberateľom vlastné fotografie z aktuálneho diania doma i v zahraničí a tiež fotografie, ktoré získava v rámci zmluvnej a odplatnej spolupráce s ďalšími spravodajskými agentúrami. TASR má ambíciu posilniť kategórie ilustračných záberov, ktoré sú nevyhnutné pre tvorbu spravodajských internetových portálov a webových stránok. V. Puchala pripomenul, že spravodajské fotografie nie sú vhodné na ilustračné použitie. Neprimerané použitie fotografie môžu končiť aj žalobou. Informoval tiež o aktuálnych otázkach autorských práv a licencií k fotografiám. 
TASR v tejto dobe posilnila ponuku fotografií o zmluvné fotografie talianskej agentúry ANSA, belgickej Belga, poľskej PAP, kórejskej YONHAP, portugalskej LUSA, nemeckej DPA. Vo fotobanke je kompletná ponuka AP bez prekladu. Rokuje sa o AP archíve a ponuke fotografií francúzskej agentúry AFP a s ďalšími. Do ponuky boli pridané desaťtisíce fotografií agentúry STK z obdobia rokov 1939 – 1945. 
Eshop v rámci fotobanky umožňuje predaj fotografií pre záujemcov z radov verejnosti doma i v zahraničí. 
TASR pri formátovaní svojej stratégie tvorby aktuálnych fotografií a archívu vychádza z verejného záujmu a prihliada na potreby klientov, ktoré vyplynuli z realizovanej ankety a priamej komunikácie s médiami. Agentúra v marci toho roka oslovila odberateľov servisu z mediálneho prostredia, ktorí presnejšie identifikovali požiadavky na dodávané obrazové spravodajstvo. Po vyhodnotení pripravila koncepciu na posilnenie obrazového spravodajstva v niekoľkých segmentoch.
Správna rada TASR vzala materiál na vedomie.
__________________________________________________________________________________
2. Pravidlá využívania fotografií vytvorených v pracovnom pomere a fotografií s marginálnou spravodajskou hodnotou. Výkon vedľajšej činnosti fotoreportéra
GR TASR V. Puchala informoval členov rady o internej smernici, ktorá upravuje pravidlá využívania fotografií vytvorených v pracovnom pomere, ako aj výkon vedľajšej činnosti fotoreportéra TASR.
Správna rada TASR vzala materiál na vedomie.
__________________________________________________________________________________
3. Registratúrny poriadok TASR
GR TASR V. Puchala informoval členov rady o nariadení, ktoré ustanovuje postup organizačných útvarov pri správe registratúry, a to najmä pri manipulácii s registratúrnymi záznamami a spismi, ako aj pri náležitom a pravidelnom vyraďovaní spisov. Tento registratúrny poriadok je určený iba pre vnútornú potrebu TASR.
Správna rada TASR vzala materiál na vedomie.
__________________________________________________________________________________
4. Rôzne
Členovia Správnej rady sa dohodli na najbližšom termíne rokovania 25/8 o 15:00 h. 
Predseda SR TASR J. Bednár v súlade s Rokovacím poriadkom SR TASR ukončil zasadnutie rady.
Bratislava 21. júla 2026
Zapísal:


                                                                                                   Jozef Bednár v.r.

